《送胡汝载丞武昌》
明代·陆深

诗律从来彻骨清，哦松端不负兹行。星辰南斗占郎位，江汉西来抱县城。

鹦鹉洲边芳草合，凤凰台上远山晴。春明门外冲寒别，欲折梅花重有情。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。